kardosdrur/scandi-wiki huggingface dataset:
Brian Holm

Brian Holm Sørensen (født 2. oktober 1962 på Amager) er en dansk tidligere professionel cykelrytter og sportsdirektør. Han er kommunalbestyrelsesmedlem på Frederiksberg for Det Konservative Folkeparti.

Holm er desuden tidligere caféejer og medstudievært på Viasat Sport 1's cykelmagasin, 1. etape. Udgav i 2002 bogen Glæden og Smerten med erindringer fra sin karriere som cykelrytter og i 2009 bogen Den Sidste Kilometer om at få konstateret og at leve med en kræftdiagnose.

Brian Holm indrømmede 24. maj 2007 overfor danske medier, at han i sin tid som aktiv rytter for Telekom havde indtaget EPO
.

Privat har Brian Holm siden 1996 boet på Frederiksberg, hvor han ved Kommunalvalget i 2013 opstillede og blev valgt for Konservative.
Han fik 790 personlige stemmer, hvilket var næstflest blandt kommunens konservative, kun overgået af borgmester Jørgen Glenthøj.

Fra 2021 gik han ind i ejerskabet bagved cykelholdet .

Referencer

Eksterne henvisninger 
 
 

Personer fra Amager
Mandlige cykelryttere fra Danmark
Deltagere for Danmark ved sommer-OL 1984
Dopingsager med cykelryttere fra Danmark
Personer i Kraks Blå Bog
Kommunalbestyrelsesmedlemmer fra Det Konservative Folkeparti
Medlemmer af Frederiksberg Kommunalbestyrelse
Sportsdirektører fra Danmark
HTC-Highroad

HTC-Highroad var et amerikansk professionelt cykelhold (tidligere tysk), som tidligere har heddet Team Telekom, T-Mobile Team, Team High Road, Team Columbia-High Road og Team Columbia-HTC. I sæsonen 2009 bestod cykelholdet af 25 ryttere. 

Den 27. november 2007 meddelte sponsoren Telekom at de stopper samarbejdet med øjeblikkelig virkning. Det skete som reaktion på de massive dopingproblemer der i løbet af 2007 var blevet afsløret i cykelsporten.

Cykelholdet bestod i 2005 sæsonen af 27 ryttere, blandt andre Jan Ullrich, Erik Zabel, Rolf Aldag, Steffen Wesemann, Andreas Klöden, Alexander Vinokurov og Oscar Sevilla. Tidligere har holdet også bestået af forskellige danske ryttere såsom Bjarne Riis, Michael Blaudzun og Brian Holm, der kom til at arbejde på holdet som assisterende sportsdirektør.

Holdet var i mange år et af de mest succesfulde hold i professionel cykelsport. Blandt andet med sejren i Tour de France i 1996, hvor Bjarne Riis vandt løbet, og i 1997 hvor Jan Ullrich vandt løbet. De har også vundet Vuelta a España i 1999 hvor Jan Ullrich vandt.

Selve holdet var ejet af aktieselskabet Olaf Ludwig Cyc­ling GmbH, der drev cykelholdet og hvor alle rytterne var ansat.

Rytterne for 2010

Sejre

Udstyr 
 Beklædning: Moa
 Cykler: Scott
 Gear: Shimano
 Hjul: Shimano

Eksterne links 

 Officielle hjemmeside

Noter 

Ophørte cykelhold fra Tyskland
Etableret i 1991
Ministeriet for Statens Lønnings- og Pensionsvæsen

Ministeriet for Statens Lønnings- og Pensionsvæsen blev oprettet i forbindelse med dannelsen af Regeringen Hilmar Baunsgaard i 1968. Aage Hastrup (Det Konservative Folkeparti) var minister for dette område fra 28. februar 1968. Ministeriet blev ophævet den 11. oktober 1971, da Jens Otto Krag igen blev statsminister og området overført til det nyoprettede Budgetministerium.

Danske ministerier
Etableret i 1968
Ophørt i 1971
Budgetministeriet

Budgetministeriet blev skabt i 1971 i forbindelse med dannelsen af Jens Otto Krags sidste regering, da Ministeriet for Statens Lønnings- og Pensionsvæsen blev nedlagt. Ministeriet fortsatte under Anker Jørgensen. Da Poul Hartling dannede regering efter folketingsvalget i 1973 blev ministeriet nedlagt og dets opgaver overført til Finansministeriet.

Ministre for budgetministeriet

{| border="1" cellpadding="5" cellspacing="0" style="empty-cells: show; border-collapse: collapse"
|----- style="background:#efefef;"
! Periode
Navn
! Parti
Regering
|-----
| 1971-1973 || Per Hækkerup
| Socialdemokratiet
| Jens Otto Krag III
|-----
| 1973-1973 || Knud Heinesen
| Socialdemokratiet
| Anker Jørgensen I
|}

Se også 
 Ministerium

Danske ministerier
Etableret i 1971
Ophørt i 1973
Konkubine

En konkubine er en kvinde i et ægteskabslignede forhold til en mand af en højere social status. Ofte vil manden have en eller flere officielle koner ud over én eller flere konkubiner. Status og retmæssigt er konkubiner placeret mellem elskerinder og hustruer. Konkubinen har minimale rettigheder i forhold til manden. Konkubinens børn er offentligt anerkendt som mandens børn, om end med lavere status end børn af officielle koner.

I de middelalderlige danske love (Jyske Lov) blev en konkubine (frille) regnet for lovformelig hustru, når hun havde båret husets nøgler i tre år.

Se også 
 Odalisk
 Polygami

Familie
Sexologi
Sønderjysk

Sønderjysk (i dialekten: Synnejysk, tysk: Südjütisch eller Plattdänisch) er en dansk dialekt, som tales fra den dansk-tyske grænse til Kongeåen i Jylland. Syd for grænsen tales der sønderjysk i nogle af sognene langs grænsen mellem Flensborg og Nibøl. Endnu i 1800 taltes dialekten ned til Husum, Slesvig by, Slien  og i dele af Svansø ; før 1700 formentlig ned til Egernførde.

Der er mange lokale variationer; f.eks. er det muligt at høre, om en person kommer fra Haderslev eller fra Sønderborg. På Als kaldes de lokale varianter under ét alsisk. Varianten angeldansk blev talt i Angel i Sydslesvig indtil ca. 1900.

Ordet jeg er på sønderjysk æ eller a. I udlyd bliver b- og g-lyden til f og ch  Dialekten har i lighed med rigsdansk to køn. Rømø, Als og Sundeved har bibeholdt den nordiske musikalske accent. Det sønderjyske ordforråd er påvirket af nabosproget tysk. Men dialekten har også bevaret mange nordiske udtryk som f.eks. fikk (≈ lomme, svensk: ficka), grander (≈ klog, olddansk: gran, islandsk: grannur), snel (≈ flink, norsk snill, svensk snäll, islandsk snjall).

Æ Synnejysk Forening arbejder for at bevare og pleje den sønderjyske dialekt.

Foreningen Synnejysk Ambassade samler eksilsønderjyder i Københavns-området om forskellige aktiviteter, der bakker op om sønderjysk sprog og kultur.

Varianter 
Den sønderjyske dialekt kan igen underinddeles i under-dialekter eller varianter .
 Vestsønderjysk (f.eks. rømømål)
 Østsønderjysk (f.eks. alsisk)
 Sønderjysk syd for grænsen (mellemslesvigsk, fjoldemål og angelmål)

Referencer

Eksterne henvisninger 
 Æ Synnejysk Forening
 Synnejysk Ambassade
 Alsingergildet
 Dialektkort 

Danske dialekter
Jysk (folkemål)
MF

MF er en forkortelse for:

 Medlem af Folketinget.
 Mezzoforte, et italiensk musikudtryk for halvkraftigt.
 Mellemfrekvens: Frekvensforskellen mellem det indkomne signal og modtagerens indbyggede oscillatorfrekvens. Også betegnelse for frekvensområdet Mellembølge i området fra 525 til 1605 kHz. Se også superheterodynmodtager.
 Menighedsfakultetet i Århus. Der findes også et MF i Oslo.
 Massey Ferguson er produktnavnet for en serie af traktorer, mejetærskere og andre landbrugsredskaber.

M/F anvendes som forkortelse for Motorfærge.
Den Arnamagnæanske Kommission

Den Arnamagnæanske Kommission har siden 24. september 1772 ledet Den Arnamagnæanske Stiftelse, der blev oprettet 18. januar 1760. Inden blev stiftelsen ledet af to eforer udpeget af konsistorium ved Københavns Universitet

Den Arnamagnæanske Stiftelse blev grundlagt ved Árni Magnússons testamente af 6. januar 1730, men først oprettet ved fundats i 1760. Formålet var at fremme kendskabet til gammel nordisk litteratur, sprog og historie gennem udgivervirksomhed på grundlag af Árni Magnússons bibliotek og den Arnamagnæanske Håndskriftsamling. Til 1957 blev samlingen opbevaret i Københavns Universitetsbibliotek, hvorefter den overgik til Det Arnamagnæanske Institut ved Københavns Universitet, der netop var blevet oprettet. Efter lov af 1965 blev samlingen delt ved en udlevering til Island fra april 1971 til juni, og en Arnamagnæansk Stiftelse ved Islands Universitet blev oprettet.

Fra 1936 havde Island indflydelse på sammensætningen af kommissionen, men den 22. maj 1986 blev sammensætningen af kommissionen bestemt til:
 rektor for Københavns Universitet (formand)
 professoren i islandsk sprog og litteratur ved Københavns Universitet
 en af konsistorium ved Københavns Universitet udpeget forsker, der skal være særlig fagkyndig inden for stiftelsens forsknings- og arbejdsområde
 overbibliotekaren (nu: direktøren) for Det Kongelige Bibliotek
 et af undervisningsministeren udpeget medlem.

For tiden leder kommissionen to udgivelsesserier, Bibliotheca Arnamagnæana (1941-) og Editiones Arnamagnæanæ (1958-). Siden 1937 har den arbejdet på en  Ordbog over det norrøne prosasprog // A Dictionary of Old Norse Prose, der har været under udgivelse siden 1989. Kommissionen stod 1772-1938 bag 30 enkeltstående udgivelser. Siden 1941 har den udgivet lidt mere end 100 publikationer (2015).

Kommissionen bestyrer desuden Det Arnamagnæanske Stipendium, der uddeles til islandske filologer, litteraturforskere og historikere til studier i København.

Eksterne henvisninger 
 Den Arnamagnæanske Kommission – hjemmeside for kommissionen
 Den Arnamagnæanske Stiftelse  – beskrivelse af stiftelsens historie fra Rigsarkivet

Videnskabelige og historiske institutioner
Kæmpekolibri

Kæmpekolibrien () er verdens største kolibri med en vægt på 18-20 gram. Den har en længde på 20-22 cm. Arten er udbredt i Sydamerika mellem Colombia og Chile.

Kilder og eksterne henvisninger 
Avianweb.com: Giant Hummingbird
 

Andesfugle
Kolibrier
Bikolibri

Bikolibrien () er verdens mindste kolibri og formentlig også den mindste fugl. Hannen vejer blot 1,6 g, mens hunnen når helt op på 2 g. Kolibrien har en længde på 5-6 cm og lever kun i Cuba og på Isla de la Juventud.

Kilder og eksterne henvisninger 
Avianweb.com: Bee Hummingbird
ARKive.org: Bee Hummingbird 
 

Fugle fra Caribien
Kolibrier
Rubinstrube

Rubinstruben (Archilochus colubris) er en kolibri. Fuglen lever i Mellemamerika om vinteren, men for at yngle trækker en del af bestanden om sommeren så langt mod nord som Canada. En rejse på 3000 km. Den vejer 3 gram og har en længde på 9 cm.

Kilder og eksterne henvisninger 

Avianweb.com: Rubythroated Hummingbird
 

Nordamerikas fugle
Kolibrier
Kommunalreformen

Historisk betegner Kommunalreformen den reform af det kommunale Danmark, som trådte i kraft 1. april 1970, mens den reform, som  gennemførtes med virkning fra 1. januar 2007 er blevet kaldt Strukturreformen. Strukturreformen bliver imidlertid ofte også kaldt Kommunalreformen.

Kommunalreformen (1970)
Strukturreformen (2007)
Terberg

Terberg er et hollandsk bilmærke, der stadigvæk er populært blandt entusiaster, hvilket bl.a. ses på de mange hits hvis man søger Terberg på nettet. Det fulde navn for firmaet er Terberg-Benschop

Tidligere var det mest firmaets personbiler der gjorde navnet kendt, men i dag kendes Terberg mest for deres specialkøretøjer såsom terminaltraktorer til havn og bane, og specialbyggede lastbiler fra små portluskere til kæmpe olierørstransportere i Alaska.

Historie
Terberg var i begyndelsen blot et lille værksted, men efter 2. verdenskrig begyndte man at opbygge og ombygge lastbiler.

I 1966 byggede firmaet sin første "egen" lastbil, der var baseret på Mercedes-Benz-dele. Året efter byggede man en ny model med DAF-motor og Van Eck førerhus. Langsomt men sikkert begyndte firmaet at udvikle sig, både til det nationale marked, og ikke mindst til eksport.

I 1973 byggede man den første terminaltraktor. Dette gav gennembruddet for firmaet. Fra 1974 gik man i større og større grad over til Volvo-komponenter.

I 1981 påbegyndtes et dengang uset projekt; en terrængående tung lastbil med lavt førerhus. Terberg byggede deres første 8×8. 1980'erne var kendetegnet ved specialprodukter, blandt andet en 5-akslet betonkanon med træk på 6 hjul, altså en 10×6.

I 1994 blev virksomheden ISO-certificeret.

I 1999 introducerede man den første såkaldte ro-ro-trækker (ro-ro er en forkortelse af roll-on/roll-off, der bruges i forbindelse med gods og køretøjer der kan fragte sig selv om bord på et skib).

Specialkøretøjer

Firmaets specialkøretøjer er specialbyggede lastbiler og andre transporthjælpemidler. Lastbilerne er typisk baseret på Volvolastbiler, der bliver totalt adskilt, og derefter sammensat med andre specialbyggede eller specialindkøbte dele. De mest kendte i Danmark har været specielt små lastbiler der stadigvæk havde samme lasteevne som de større modeller. Disse køretøjer benyttedes primært til renovations- og entreprenørkørsel i små porte, lave kældre og smalle gader.
Ved årtusindskiftet var der ca 15 Terberg lastbiler indregistreret i Danmark, de fleste i København. I 2020 skrottedes to af de tre sidste på gaden, og Terberg har meldt ud at trods et pilotprojekt i 2010-2014, har man ikke ønsket at sætte ny produktion i gang af de små portbiler.

I den anden ende af skalaen ses ombyggede standardlastbiler der kan køre med 50 tons totalvægt i stedet for fabrikkens 32 tons. Desuden ses bl.a. 18 meter lange sværgods-transportere til bygning af olieledninger, jernbaner og andet i uvejsomme områder.
Et af specialerne er også lastbiler der styrer og trækker på alle hjul, uanset om det er 2-, 3-, 4- eller 5-akslede lastbiler.

Desuden bygges terminaltraktorer, der funktionsmæssigt er lastbil-lignende køretøjer, der rangerer løstrailere, togvogne eller ISO-containere på havne-, bane- og godsterminaler. 

Firmaet bygger også såkaldte medbringertrucks, der spændes bagpå en lastbil eller trailer, så der altid er en truck på aflæssestedet.
Også læsseanordninger til skraldebiler er der i sortimentet.

Links 
 Firmaets engelsksprogede hjemmeside 

Bilmærker
Køretøjsproducenter fra Nederlandene
Lastbilproducenter
Star Alliance

Star Alliance er verdens største samarbejde mellem flyselskaber fra hele verden med hovedkvarter i Frankfurt am Main, Tyskland. Alliancen blev grundlagt i 1997 af fem flyselskaber: skandinaviske SAS, tyske Lufthansa, Thai Airways, amerikanske United Airlines og canadiske Air Canada.

Alliancen er i dag vokset til at omfatte 28 medlemmer. Udover de stiftende flyselskaber er også; østrigske Austrian Airlines, engelske bmi, Air New Zealand, japanske All Nippon Airways, kinesiske Air China, Shanghai Airlines, koreanske Asiana, schweiziske Swiss, Singapore Airlines, TAP Portugal, polske LOT og sydafrikanske South African Airways samt Turkish Airlines medlemmer. Det brasilianske flyselskab Varig udtrådte pr. 31. jan. 2007.

Alliancen har desuden tre regionale medlemmer: finske Blue1, kroatiske Croatia Airlines og slovenske Adria Airways.

Star Alliance er det største samarbejde mellem flyselskaber. Der findes to andre alliancer af omtrent samme størrelse, Oneworld og SkyTeam. Den samlede flyflåde udgør 3.087 fly, der flyver til i alt 897 lufthavne i 160 lande. De 19 flyselskaber har i alt ca. 377.000 ansatte og flyver årligt med 455 millioner passagerer på i alt mere end 17.000 daglige flyafgange (dataene er fra 2007).

Det indiske flyselskab, Air India, blev medlem af alliancen i 2014.

Referencer

Eksterne henvisninger 

 Star Alliance – officiel website
 

 
Etableret i 1997
Dæmning

En dæmning er et bygningsværk, der opføres enten for at sikre et landområde mod oversvømmelse fra floder, søer eller havet, til at sikre passage af fx veje og jernbaner over et vandområde, eller til at opbygge et vandreservoir, der kan hjælpe med at udnytte vandressourcerne til fx strømproduktion, drikkevand eller kunstvanding.

En dæmning kan være en mur der står i vandkanten, men er oftest en vold med skråning på ydersiden eller begge sider, da denne konstruktion bedst forhindrer at vandet "gnaver" dæmningen væk.

Se også 
 Sluse
 Stemmeværk

 
Bygninger, konstruktioner og anlæg
Vand
Sigurd Ømann

Sigurd Ømann (16. august 1923 i Stokkemarke – 10. september 1988) var en dansk politiker, der var formand for Socialistisk Folkeparti (SF) i perioden 1968-1974 og medlem af Folketinget for SF fra 1966 til 1977.

Liv 
Sigurd Ømann var søn af købmand Eskild Ømann Hansen og Hansigne Petrea Hansen. Han voksede op på Lolland og studerede fra 1941 økonomi i Århus, senere jura i København, hvorfra han fik sin eksamen i 1949.

Før tiden i SF var han medlem af Danmarks Kommunistiske Parti fra 1953-1958. Han forlod aktiv politik og SF i 1977.
Sigurd Ømann betragtedes ved valget til partiformand som en relativt svag kompromiskandidat mellem forskellige stridende fraktioner af partiet.

Under valgkampen 1971 lancerede han begrebet ligusterfascister som betegnelse for parcelhusejere, der ønskede at bevare fradragsretten.

Kilder 
 Kraks Blå Bog 1974
 Biografi i Dansk Biografisk Leksikon, 3. udgave

Folketingsmedlemmer i 1960'erne
Folketingsmedlemmer i 1970'erne
Tidligere folketingsmedlemmer fra SF
Politikere fra DKP
Personer fra Lolland
Advokater fra Danmark
Kontorchefer fra Danmark
Personer i Kraks Blå Bog (afdøde)
Personer i Dansk Biografisk Leksikon
Gerrymandering

Gerrymandering betegner indenfor statskundskab den situation, hvor valgkredse fast- og omlægges med det eksplicitte formål at fremme valget af bestemte kandidater i et valgsystem med flertalsvalg i enkeltmandskredse.

Fremgangsmåden er, at man isolerer forskellige områder, regioner, byer eller kvarterer og sørger for at det ene partis vælgere samles i så få valgkredse som muligt, hvor de så har et stort flertal, mens det andet parti så har et mindre flertal i flere valgkredse.  

Udtrykket stammer fra 1812, hvor Massachusetts' daværende guvernør Elbridge Gerry fastlagde et politisk distrikt, der efter en journalists mening lignede en tegning af en salamander.

Gerrymandering kendes først og fremmest fra USA, hvor det betragtes som et effektivt politisk våben – først og fremmest i kampen om kontrollen med Repræsentanternes Hus. 
Gerrymandering er ikke i sig selv ulovligt i USA, men det er forfatningsstridigt at foretage gerrymandering på grundlag af f.eks. områdernes racemæssige sammensætning. Der har været tilfælde af sådan forfatningsstridig gerrymandering i delstaterne Virginia og Florida.

Se også 
Valgfusk

Kilder

Litteratur 
Friisberg, Gregers (2013): Politik ABC, Forlaget Columbus

Eksterne henvisninger 

Politik
Senatet

Senatet kan henvise til Senatet i flere lande:
 Berlins senat
 Canadas senat
 Det kejserlige senat for Finland
 Frankrigs senat
 House of Lords, (Overhuset, Storbritannien)
 Republikken Polens senat
 Det romerske Senat
 Senatet (Antigua og Barbuda)
 Senatet (Amerikansk Samoa)
 Senatet (Australien)
 Senatet (Bahamas)
 Senatet (Barbados)
 Senatet (Belgien)
 Senatet (Belize)
 Senatet (Bermuda)
 Senatet (Burundi)
 Senatet (Cambodja)
 Senatet (Cameroun)
 Senatet (Colombia)
 Senatet (Dominikanske Republik)
 Senatet (DR Congo)
 Senatet (Filippinerne)
 Senatet (Gabon)
 Senatet (Grenada)
 Senatet (Haiti)
 Senatet (Jamaica)
 Senatet (Jordan)
 Senatet (Kasakhstan)
 Senatet (Kenya)
 Senatet (Lesotho)
 Senatet (Liberia)
 Senatet (Madagaskar)
 Senatet (Nigeria)
 Senatet (Nordmarianerne)
 Senatet (Pakistan)
 Senatet (Palau)
 Senatet (Polen)
 Senatet (Puerto Rico)
 Senatet (Republikken Congo)
 Senatet (Rumænien)
 Senatet (Rwanda)
 Senatet (Saint Lucia)
 Senatet (Spanien)
 Senatet (Swaziland)
 Senatet (Tjekkiet)
 Senatet (Thailand)
 Senatet (Trinidad and Tobago)
 Senatet (USA)
 Senatet (Usbekistan)
 Senatet (Zimbabwe)
 Senatet (Ækvatorialguinea)
Ekstrovert

Ekstrovert, udadvendt (af lat. extro-, udad, og en afledning af vertere, at vende).

I Jungs psykologi bruges formen ekstravert (af lat. extra, uden for) om en udadvendt grundindstilling.

Jungs psykologi
Ord og vendinger
Ekstroversion og introversion

Ekstroversion og introversion er begreber, som Carl Gustav Jung bruger som betegnelse for personers indstilling til omverden.

Den ekstroverte personlighed (udadrettede) relaterer sig mest efter det ydre, mod de kollektive normer og adfærdsmønstre. Personen har brug for omgivelsernes opmærksomhed, og er i dialog med denne. Personen har typisk en 'man-holdning' (man siger, man gør). Sådanne personer føler sig godt tilpas i udadvendte og sociale aktiviteter.

Den introverte personlighed (indadrettede) relaterer sig derimod til sit eget indre, mens indtrykkene fra omverden er sekundære. Disse personer er mere tøvende i deres reaktionsmønstre, tingene skal lige prøves af først på den indre tankeverden. Personen vil søge efter formål og motiv bag handlingerne og kan være distræt (en typisk 'professor-type').

Disse indstillingstyper er kompensatoriske i forhold til den ubevidste psyke. Det vil sige, at personen, som har en bevidst ekstrovert orientering, i sit ubevidste vil være introverteret, og omvendt.

I sin psykologiske typologi kobler Jung disse indstillingsmåder til psykens fire bevidsthedsfunktioner: tænken, følen, intuition og sansning.

Se også 
 Carl Gustav Jung
 Bevidsthed (psykologi)
 Introvert.dk: blog og forum for introverte

Kilder og henvisninger

Secrets of a super successful introvert  Susan Cain article from CNN Living 
TED talks – Susan Cain: The power of introverts talk by Susan Cain, author of Quiet: The Power of Introverts in a World That Can't Stop Talking (January 2012), talks about reasons we should celebrate and encourage introversion
Jungs psykologi
Psykologi
Anima

Anima har flere betydninger:

 Anima og animus – begreb indenfor psykologien
 Anima (forening) – en dansk forening for dyrs rettigheder
 Anima (band) – dansk band (fusionsrock)
 Anima (tyrkisk band) – et alternativt rock band fra Tyrkiet
 Anima (album) - et album fra 1979 udgivet af Kenneth Knudsen
Frederik Julius Christian Güldencrone

Frederik Julius Christian lensbaron Güldencrone (12. marts 1765 i København – 1. juli 1824 på Moesgård) var en dansk godsejer og stiftamtmand.

Han var en søn af gehejmeråd, lensbaron Christian Frederik Güldencrone, studerede ved Sorø Akademi, blev 1778 kammerjunker, ledsagede 1785 faderen til Wien, hvor denne var blevet gesandt, blev selv 1786 legationssekretær sammesteds og 1788 under faderens fraværelse chargé d'affaires. I slutningen af samme år blev han afsendt til Danmark for at overbringe investiturakten af Hertugdømmet Holsten og udtrådte 1789 af statstjenesten, da han efter faderens død havde arvet baroniet Wilhelmsborg. 1792 blev han kammerherre, 1795 deputeret i Det vestindisk-guineiske Rente- og General-Toldkammer, men hans svækkede helbred nødte ham allerede 1797 til at opgive denne stilling, som han havde røgtet med stor nidkærhed og dygtighed. 1799 blev han amtmand over Randers Amt, men måtte atter på grund af sygelighed opgive dette embede 1801 og blev sat på ventepenge. Imidlertid bedredes hans tilstand hurtig så vidt, at han 1804 kunne overtage stiftamtmandsposten i Aarhus Stift, og her virkede han nu, indtil han 1820 definitivt afskedigedes af statstjenesten.

Han blev 1808 Storkors af Dannebrog, 1812 Dannebrogsmand, 1813 gehejmekonferensråd og døde 11. juli 1824 på Moesgård. Han var en i høj grad pligtopfyldende og afholdt embedsmand, og han gjorde sig desuden fortjent ved de store forbedringer, han indførte på Vilhelmsborg og på Marselisborg, som han købte 1805. På Moesgård oprettede han et bibliotek med over 8.000 bøger. Han var i begyndelsen af 1800-tallet Aarhus bys største skatteyder, men gik fallit i 1821.

Han var gift 1. gang med Cathrine Marie de Thygeson (1774 – 1803), datter af justitsråd Thyge de Thygeson til Mattrup, 2. med Louise Charlotte f. komtesse Knuth, datter af gehejmeråd, greve Johan Henrik Knuth og Constance Alexandrine f. komtesse Cosell.

Kilder 
 Georg Kringelbach, "Frederik Julius Christian Güldencrone", i: C.F. Bricka (red.), Dansk Biografisk Lexikon, København: Gyldendal 1887-1905.
 Frederik Thaarup, Fædrenelandsk Nekrolog, 1821-26.
 Gejl, Ib (red), Århus, byens borgere 1165-2000, Aarhus Byhistoriske Udvalg 2000.

Ekstern henvisning 
 Biografi  i Dansk biografisk leksikon 1. udgave

Personer fra Aarhus
Frederik Julius Christian
Amtmænd fra Danmark
Diplomater fra Danmark
Lensbaroner fra Danmark
Godsejere fra Danmark
Personer fra København
Stiftamtmænd over Århus Stift
Danskere i 1700-tallet
Danskere i 1800-tallet
Personer i Dansk Biografisk Leksikon
Storkors af Dannebrog
Bogsamlere fra Danmark
Kammerherrer fra Danmark
Kollegiedeputerede fra Danmark
Gehejmekonferensråder fra Danmark